钦定古今图书集成/明伦汇编/氏族典/第462卷 > 《廖用贤尚友录》 > 顾秉谦
## 钦定古今图书集成/明伦汇编/氏族典/第462卷 > 《廖用贤尚友录》 > 顾秉谦

按《明外史顾秉谦传》：“秉谦，昆山人。万历二十三年进
士，改庶吉士，授编修，晋礼部右侍郎。天启元年，晋尚
书。二年，魏忠贤用事，秉谦及魏广微率先谄附。明年
春，遂以秉谦入参机务，用原官兼东阁大学士。七月，
晋太子太保，改文渊阁。十一月，晋少保。五年正月，庆
陵成，晋少傅、吏部尚书，改建极殿。九月，晋少师。秉谦”
为人庸劣无耻，以附忠贤得柄。朝廷有一举动，辄拟
旨归美忠贤。忠贤褒赞不已。魏广微、冯铨等更相倾
排，群小亦各有所左右。同党中日夜交轧。秉谦内不
自安。屡疏乞休，遂归。崇祯元年坐交结近侍入《逆案》
中，论徒三年，赎为民。